Jean-Jacques Gaziaux

thumb|'''Jean-Jacques Gaziaux''', e 2004.**Jean-Jacques Gaziaux**, ubén «**&nbsp;Djan-Djåke Gazea&nbsp;**» al môde do walon, a skepyî li 20 di nôvimbe 1942, a Djåçlete. Il a morou li 31 di djanvî 2022, a Tirlumont.

C' est on rcwereu sol walon d' Djåçlete et do payis d' Djodogne. Il esteut mimbe del SLLW di 1986 disk' a s' moirt. Di s' mestî, il esteut prof di sgondaire. 

### Ovraedje
Ses rcweraedjes, tos bokets d' ene grosse sipesse teze k' i disfinda å Noû-Lovén e 1982, sont-st eplaidîs dizo l' cogne d' on tecse e francès, avou des fråzes, des bokets d' fråzes u des mots e walon ådvins, ratournés zels-minmes e francès.

Come bouteu pol walon e s' payis il a xherbiné fer po fé avanci li soce Les Såverdeas d' après Djodogne. Il a eto adjinçné deus antolodjeyes des scrijheus do Roman Payis :
* "Nos campagnes" (1998)
* "*[[Vey voltî (antolodjeye)|Veûy volti]]*" (2002)

Il a ovré avou l' province do Roman Payis po fé mî cnoxhe li walon k' on cåze avår la. Ey eplaidî on livret, sipårdou po rén : "*Nos parlers brabançons : authentiquement wallons*" (Les pårlers di nosse Roman payis : c' est pår do walon) (2003).

Di 2007 disk' a s' revoyance, il esteut mwaisse eplaideu del gazete e walon : *[[Li Såverdea (gazete)|Lë Sauvèrdia]]*.

### Avuzion
Come bråmint des ôte mimbes del SLLW soce la, i rwaite li walon come ene troke di diyalekes elaxhîs al civilizåcion des viyaedjes disk' e 1960, et ki dvreut disparexhe avou leye.

Jean-Jacques Gaziaux djåzéve bén walon e societé, mins s' nel fijheut i nén a tot côp bon avou les pareys a lu.

## Eplaidaedjes
thumb|Coviete do prumî tome di "Amours walones"
Ont parexhou come lives :
* **L'élevage des bovidés a Jauchelete* (L' [[aclevaedje]] des [[bovrins]] a [[Djåçlete (viyaedje)|Djåçlete]], [[C18]]) (1982)
* [[Pårler walon et vicaedje des djins e payis d' Djodogne (live)|*Parler wallon et vie rurale au pays de Jodoigne*]] (Pårler walon et vicaedje des djins e Payis d' Djodogne, [[C49]]) (1987)
* *Du Sillon au pain* (Del [[tcherwaedje|roye di tcherowe]] disk' å [[pwin]], [[C101]]) (1988)
* *Souvenirs de guerre au pays de Jodoigne* (Sovnances des deus gueres do 20inme sieke å Payis d' Djodogne) (1990)
* *Le temps qu'il fait a Jauchelette* (Li tins k' i fwait a Djåçlete) ([[C55]], 1995)
* *Des gens et des bêtes* (Des djins et des biesses, [[C103]]) (1999)
* *Cultures diverses, prairies, vergers et jardins à Jauchelette* (So totès sôres di coûtivaedjes, so les [[pré]]s, les [[:Wikt:paxhi|paxhis]] et les [[corti]]s a Djåçlete, [[C56]]) (2003)
* *Amours wallonnes au pays de Jodoigne durant l'entre-deux-guerres* ([[C61]], 3 tomes, 2009)

Gn a eto des gros papîs publiyîs dins "[[Rivowe sol walon "Dialectes de Wallonie"|Dialectes de Wallonie]]"
* *L'honneur dans les campagnes jodoignoises au 20e s.* (L' oneur dins les viyaedjes do Payis d' Djodogne e 20inme sieke) (1991-1992)
* *La lessive et le repassage traditionnels à Jauchelette* (les [[bouwêye]]s et les ristindaedjes did dinltins a Djåçlete) (1993-1998)
* *Langages et conventions sociales; tutoiement et vouvoiement* (on rcweraedje so l' [[atouwance]]) (2000).

Eyet dins les [[Inketes do Muzêye do Vicaedje des Walons (lives)|Inketes do Muzêye do Vicaedje des Walons]]:
*  *La culture et le travail du lin à Jauchelette [Ni 67]*, n° 125-128, 1966-69, pp. 160-191 ([C41]).

<gallery>
Gaziaux_djins_et_biesses.jpg|Coviete do live so l' motlî walon di l' aclevaedje
antolodjeye_vey_voltii.jpg|Coviete di l' antolodjeye "Vey Voltî"
Gaziaux_paurlers_Braibant.jpg|On live so les pårlers walons do Roman Payis, adjinçné pa J.J. Gaziaux
</gallery>

== Alére ==
[[Jean-Marie Pierret]] lu a rindou bon dvwer avou èn årtike sicrît dins on limero del rivuwe francès-cåzante *Wallonnes''.

## Hårdêyes difoûtrinnes
* 
* Si biyografeye (e francès)
* Si pådje sol waibe di l' SLLW (e francès)
* Si pådje sol waibe del Comission di toponimeye et diyalectolodjeye
* Prezintaedje d' onk di ses lives e francès 
* Prezintaedje di "Totès sôres di coûteures..."

## Sourdants